Muistatko tämän ohjelman?

Nykyajan nuoret eivät tajua, kuinka helppoa heillä on. Seksiä näkee netistä vaikka kuinka paljon haluaa, ja jumppaajatkin voivat katsoa Youtubesta jumppaohjelmia mielin määrin.

1980-luvulla oli toisin. Monille tulivat Anttilan alusvaatekuvastot tutuiksi. Telkkarissa seksisymboleiksi nousivat Ylen jumppohjelman vetäjät. Nyt Yle on tehnyt todellisen kulttuuriteon, ja jumppaohjelmat esitetään uusintana niin netissä kuin telkkarissakin.

”Oletko jumissa kotona? Onko etätyöpisteesi epäergonominen? Ota jumppatauko! Raikkaan retro, legendaarinen Iltajumppa tulee Teemalle. Anne Sällylän, Eeva Eerikäisen ja muiden vetäjien kanssa palaudut stressistä, vahvistat lihaksia, notkistat niveliä, rentoutat koko kehoa ja piristät mielialaasi varttitunnissa. Keskiviikosta 18.3. alkaen joka arkipäivä Teemalla klo 12, Areenassa vuoden ajan”, Yle Teeman Facebook-sivuilla kerrotaan.

Kukin katsokoon omalla tyylillään ja omiin tarkoituksiinsa!